Kurdan şaristananê Stuttgart, Duisburg, Bielefeld û Bielî de seba azadîya Rayberê Şarê Kurdî Abdullah Ocalanî Neteweyanê Yewbîyayeyan rê mektubî erşawitî.
Duisburg
Meclîsê Cinîyan ê Şehîde Asya Yuksel YNyî rê mektubî erşawitî û venga ci kerd ke wa mesuldarîya xo bîyaro ca. Cinîyan pare kerd ke heta Rayberê Şarê Kurdî azad nêbo ê do meydanan de bibê.
Stuttgart
Çalakîya roniştişî ya Meydanê Kobanê ya Stuttgartî ya Almanya de roja 4. de rayberîya Înîsîyatîfê Cinîyan ê Meryene de seba azadîya Rayberê Şarê Kurdî Abdullah Ocalanî NYyî rê mektubî erşawîyayî.
Bielefield
Kurdîstanijanê Bielefieldî zî verî seba azadîya Abdullah Ocalanî NYyî rê mektubî erşawitî û venga ci da ke wa mesuldarîya xo bîyaro ca.
Biel
Biel de rayberîya Komunê Cinîyan ê Arîne Mîrkan û Merkezê Komelê Demokratîkî yê Kurdan ê Bielî de kurdîstanijan bi desan îmzayî arê dayî û mektubî erşawitî NYyî rê. Aktîvîsta komunî Songule Suren ANFyî rê qisey kerd û da zanayene ke armancê înan o ke heta 4ê nîsane bi hezaran mektubî bierşawîyê NYyî rê.
